Ego Matildis, comitissa Tornodori, notum fieri volo presentibus et futuris, quod Hugo de Jaigniaco et Pontius, frater ejus, laudante matre eorum Damerum, dederunt in elemosinam ecclesię Fonteneti quidquid juris habebant in omni finagio Jaigniaci et Lanię. Et pro hoc habuerunt de beneficio ecclesię, Hugo decem libras, et frater ejus viginti solidos. Et ego Matildis pleggia sum, et garantiam porte contra omnes qui de hoc aliquam calumniam fecerint. Hujus rei testes sunt: Bernardus de Grignun et Andreas de Busseio, monachi de Fonteneto; Vido de Tornodoro; Haimo de Milisse; Coluns, prepositus Tornodori, anno Verbi incarnati millesimo centesimo octogesimo octavo.